kurumikz/Cleaned-Kazakh-Wikipedia huggingface dataset:
Владимир Васильвич Марковников

Владимир Васильвич Марковников (13 желтоқсан 1837 жыл, Княгинин қаласы, Горький облысы, Ресей империясы - 29 қаңтар 1904 жыл, Мәскеу) — орыс химигі, Александр Михайлович Бутлеровтың шәкірті. Бутелеровтың органикалық химиядағы бағытын одан әрі дамытып, Марковников өзінің мектебін құрды. И.А.Каблуков, Н.Я.Демьянов т.б. көптеген көрнекті ғалымдар - Марковниковтың шәкірттері. Ресейдің химиялық өнеркәсібінің дамуына көптеген үлес қосқан. Орыс химиялық қоғамының ұйымдастырушыларының бірі. Содействовал развитию отечественной химической промышленности. Один из организаторов Русского химического общества (1868). Орыс кеңес сәулетшісі Н. В. Марковниковтың әкесі. Владимир Васильвич Марковниковтың негізгі еңбектері химиялық құрылыс теориясын дамытуға, мұнай және алициклді көмірсутектерді зерттеуге арналған. Ол көптеген тәжірбиелерге сүйеніп, органикалық химиядан орын басу, қосып алу және айырылу реакцияларының ережелерін ұсынды (Марковников ережесі). 1880 жылдың бас кезінде Марковников Кавказ мұнайын зерттеп, оның құрамынан көмірсутектердің жаңа тобын ашып, оларды нафтендер деп атаған. Нафтендердің катализатор әсерінен ароматты көмірсутектерге айналатынын ашты. Нафтендердің көптеген түрін синтездеп, олардың жоғарғы температурада меншікті салмағының өзгеретінін анықтады. Марковников Ресей тұзды көлдерін зерттеді. 1901 жылдан бастап оның басшылығымен «Ломонов жынтығы» шықты. 1860 ж. сонда лекция оқыған. Мәскеу университетінің профессоры. Дереккөздер
Тимоти Далтон

Тимоти Питер Далтон (; 21 наурыз 1946, Колуин-Бэй, Уэльс) – ағылшын актері. «Джейн Эйр» сериалында Эдвард Фейрфакстың, «The Living Daylights» (1987) және «Licence to Kill» (1989) фильмдерінде Джеймс Бондтың рөлдерін ойнап танымал болған. Өмірбаяны 1964 жылы мектепті бітіріп, он сегіз жасар Далтон Майкл Крофтың театрында жүргізуші болып жұмыс жасайды. 1964-1966 жылдар аралығында Драма өнерінің Королдік академиясында білім алған. 1966 жылы ең бірінші рет телебағдарламаға түседі. 1968 жылы «The Lion in Winter» тарихи фильмінде Филипп II Августтің ролін орындайды. 1978 жылы өзінің бірінші рет «Секстет» атты америкалық фильмінде түседі. ВВС каналынан «Джейн Эйр» (1983) фильмінда Эдвард Рочестердің ролін және «The Living Daylights» фильмінде Джеймс Бондтың рөлін ойнап, америкалық көрермендерге де танымал болды. 90-шы жылдары «Скарлетт» (1994), «Framed» (1992), «Putain du roi, La (aka The King’s Whore)» (1990), «The Beautician and the Beast» (1997) фильмдерінде бас рөлдерін орындап көптеген жанкүйерлерін қуантты. Жеке өмірі 1977-1986 жылдар аралығында Ванесса Редгрейвпен кездесті. 1995 жылы Оксана Григорьева атты модельге үйленеді. 1997 жылы олардың Александр атты ұлдары өмірге келеді. Қазір екеуі ажырасқан. Дереккөздер Сыртқы сілтемелер *
Марковников ережесі

Марковников ережесі — қанбаған көмірсутектеріне галоген сутекті қышқылдар, интергалогенді қосылыстар (CLBr, ClJ, BrJ), күкірт қышқылы, аммиак, сынап тұздарының құрамындағы элементтердің қосылу заңдылығы. Органикалық химияда, Марковников ережесі қосылу реакциялардың нәтижесін сипаттайды. Бұл ереже орыс химигі Владимир Васильевич Марковниковтің бастамасымен 1869 жылы жасалынды. Владимир Марковников 22-желтоқсанда Ресейдегі Төменгі Новгород қаласында дүниеге келген. Орыс химигі Мәскеудегі Қазан университетінің профессоры болды. 1869 жылы ол галогенсутектердің қанықпаған көмірсутектерге (Марковников ережесі) қосылу механизмін анықтады. Сонымен қатар ол шикі мұнайдың құрамын зерттеді. → Марковников ережесі: пропен мен гидробромидтің реакциясы Ереже: Марковников ережесіне сәйкес қосып алу реакциялары кезінде әр түрлі заттардың оң зарядталған бөлігі азырақ гидрогендеоген қанбаған көмірсутек атомына қосылады. Тарихы В.В. Марковниковтің алкендерге орналасуына қатысты байқауы 1870 жылы неміс тілінде Justus Liebigs Annalen der Chemie журналында жарық көрді. Дегенмен, Марковниковтың ережесі ұзақ уақыт бойы замандастарының назарынан тыс қалған. Бұған бірнеше себеп бар. Біріншіден, алкендерге аймақ таңдау арқылы қосылу жайлы алғашында Марковниковтың изомерлі май қышқылдарына арналған 26 парақтық мақаласының қосымшасында келтірілген еді. Мақаланың мәтіні күрделі деп танылған, ал май қышқылдары туралы деректерді Марковников екі жыл бұрын жариялағандықтан, оның бұл мақаласы аса танымал бола қоймады. Екіншіден, Марковников өзінің ережесін А.М.Бутлеровтың ашылуларының табиғи жалғасы деп есептейді. Үшіншіден, Марковников тым аз эксперименттік дәлел берді. 1870 жылы галоген сутегі бақыланатын жағдайларда алкенге қосып, реакцияның негізгі өнімін анықтау өте қиын болды. Заттардың құрылымын анықтаудың негізгі әдістері қайнау нүктесін және тығыздығын анықтау болып табылады, ол таза заттар туралы деректердің салыстырылуы үшін болжанған. Сонымен қатар, Марковников басқа химиктердің жұмысына сілтеме жасап, қателіктер жіберді, мысалы, екі туынды үшін ол авторлар пайдаланған сутегі галогенін емес басқасын мысал ретінде келтірді. Марковников ережесі 1924 жылы ғана О. Масстың жұмысының арқасында жарық көрді. О. Масс сусыздандырылған галоген сутектер мен алкендерді гексаны ерітіп, Марковниковпен болжанған реакция өнімдерінің шығуына бақылау жасаған болатын. Негізінде, ол Марковниковтың сөздерін зерттеу жұмыстары негізінде екенін көрсетіп, бромсутектің пропенге қосылуы жағдайында 2-бромпропан негізгі өнім болатындығын дәлелдеген болатын. Түсіндірмесі Ережеде ассиметриялық алкенге HX протонды қышқылын қосқан жағдайда, қышқыл сутегі (H), сутегі көп жалғанған көміртегіге қосылады, ал галоген (X) сутегі саны аз көміртегіге қосылады делінген. Осы ереже алкен сумен қосылу реакциясы арқылы әрекеттескенде ғана орындалады. Бұл кезде OH гидроксил тобы көміртек - көміртек байланысының саны көп көміртекпен жалғанады. Марковниковтың ережесіне арналған химиялық негіз - бұл қосылу реакциясының барысында ең тұрақты көміртектің құрылуы. Алкендегі бір көміртек атомына сутек ионының қосылуы басқа көміртек атомында оң зарядты тудырады. Дереккөздер
Қарақуыс (тау, Қызылтау таулары)

Қарақуыс, Қарақұс – Қызылтау тауларының солтүстік-батысындағы оқшауланған тау. Географиялық орны Павлодар облысы Баянауыл ауданы жерінде орналасқан. Абсолюттік биіктігі 764 м. Тау солтүстік-батыстан оңтүстік-шығысқа қарай 12 км-ге созылаған, енде жері 8-10 км. Геологиялық құрылымы Жер қыртысы тас көмір, пермь кезеңдерінің граниттерінен түзілген. Беткейлері мен етегін төрттік кезеңінің делювийлі-пролювийлі шөгінділері жапқан. Жер бедері Беткейлері жартасты шағын сай, шатқалдармен тілденген. Батыс бөлігінен Еспе, шығыс етегінен Сарыөлең өзендері ағып өтеді. Бірнеше қыстаулар (Сарыөлең, Большевик, т.б.) орналасқан. Өсімдігі Қызғылт қоңыр топырағында қараған, арша, тобылғы аралас қылқан селеу, бетеге, жусан өседі. Мал жайылымы ретінде пайдаланылады. Дереккөздер
Қарақуыс (тау, Сарыарқа)

Қарақуыс, Үлкен Қарақуыс – Сарыарқадағы тау жотасы. Географиялық орны Қарағанды облысы Қарқаралы ауданының оңтүстік-шығысында орналасқан. Абсолюттік биіктігі 1342 м. Солтүстік-батыстан оңтүстік-шығысқа қарай 26 км-ге созылып жатыр, енді жері 10-15 км. Геологиялық құрылымы Қарақуыс девон мен тас көмірдің әктастарынан, порфиритінен және элювийлі-делювийлі интрузивтік гранитоидтарынан түзілген. Жер бедері Беткейлерін сай-жыра, аңғарлар тілімдеген. Таудан көптеген бұлақ бастау алады. Өсімдігі Таудың қызғылт қоңыр топырағында өлеңшөп, бетеге аралас қараған, ал өзендерді бойлай терек, қайың өседі. Дереккөздер
Женни фон Вестфален

Женни Маркс (, урожд. Женни фон Вестфален ; 12 ақпан 1814, Зальцведель — 2 желтоқсан 1881, Лондон) — К. Маркстың жұбайы, досы және көмекшісі. Өзі туып өскен ақсүйек отбасыдан қол үзіп, 1843 жылы Карл Маркске тұрмысқа шықты. Женни Карл Маркстың қолжазбаларын баспаға ұсыну үшін қайта көшіріп, халықаралық жұмысшы қозғалысының бірқатар қайраткерлерімен хат жазысып тұрды. Қуғынға ұшыраған Маркстер отбасының эмиграциядағы ауыртпалығын қажырлықпен көтерді. Дереккөздер
Маркомандар

дың жоғарғы ағысында маркомандардың аймағы орналасқан]] Маркомандар (, герм. «сыртта мекендеушілер») — ежелгі германдар тайпасы. Б.з.б. 1-мың жылдықтың 2-жартысында Саксония мен Тюрингия жерін қоныстанған. Б.з.б. 8-ғасырда римдіктер Солтүстік Германияны басып алғаннан кейін Маркомандар қазіргі Чехия жеріне қоныс аударды, кейінірек Дунай бойына көшті. 1-2 ғасырларда Маркомандар мен квадтар көбіне бірге қимылдап, римдіктерге үнемі қауіп төндірумен болды. Ақыры 166-180 жылдарда Маркоман соғысына әкеп соқты. 5-ғасырдың аяғында Маркомандар Бавария жеріне тұрақтады. Дереккөздер
Блейк Лайвли

Блейк Лайвли , толық есімі Блейк Эллендер Браун (; 25 тамыз 1987 жыл, Тарзана, Калифорния, АҚШ) — америкалық әртіс және фотомодель. "Сплетница" (2007.) телесериалындағы Серена ван дер Вудсен рөлімен бүкіл әлемге әйгілі болды. Ол Эрни және Элейн Лайвли әртістерінің отбасында дүниеге келген. Бес баланың ішіндегі кенжесі. Сонымен қоса ағасы Эрик Лайвли және туған әпкесі Лори және Робин және үлкен ағасы Джейсон бар. Жас кезінен бастап Блейктің ата-анасы оны актерлік шеберлік курстарына бірге алып жүретін. Осы кезден бастап әртіс болу арманы да басталды. Дереккөздер Сыртқы сілтемелер * * * [http://cwtv.com/shows/gossip-girl/cast/blake-lively Блейк Лайвли] The CW телеарнасында * [http://www.tvguide.com/celebrities/blake-lively/142250 Блейк Лайвли] TV Guide арнасында
Джордж Рэймонд Ричард Мартин

Джордж Рэймонд Ричард Мартин (, 20 қыркүйек 1948 жылы) — жазушы, сценарийші, продюсер, редактор жəне көптеген сыйлықтардың иегері. Бүкіл əлемге танымал романдар циклі - «Мұз бен от жыры». Жазған кітаптары Толкин деңгейіне көтерді. Өмірбаяны Джордж Мартин Нью-Джерси штаты, Бейонн қаласында, жүк тиеуші Рэймонд Коллинз Мартин мен Маргарет Брэди Мартин отбасысында дүниеге келген. Мартинның екі әпкесі бар - Дарлин Мартин-Лапински жəне Джанет Мартин-Паттен. Джордж Мартин жастайынан оқуды жақсы көріп, қорқынышты оқиғаларды жазып, оларды сатқан. Жоғары сыныптарда комикс оқығанды ұнатып, коллекция жинайтын болды. Ол Солтүстік-батыс университетінің Медилл журналистика мектебінің бакалвр мен мағистратурасын үздік бітірген. 1980 жылы Голливуд қаласына көшіп, сценарист болып жұмыс істеді. Джордж Рэймонд Ричард Мартин фэнтези жанрын жалпы ұнатпағанмен Джон Толкин Сақиналар әміршісі кітабын ұнататын. Тэд Уильямс жəне Джек Уэнс шығармаларын оқығаннан кейін өзі де осы жанрда жаза бастады. Дереккөздер Сыртқы сілтемелер * [http://www.georgerrmartin.com/ Жазушының ресми сайты]
Сьюзан Салливан

Сьюзан Салливан (, 18 қараша 1942) — америкалық теледидар және театр-құнсыз опера актрисасы. Тұңғыш Сьюзан Салливан құнсыз опера «Басқа әлемде» өз ролімен атаққа иеленді (1971-1976). Кейін «Барнаби Джонс» (1976—1978) және «Бұл өмір» (1980—1981) сериалдарда түскен. Содан 1978 жылы «Беременность» сериалында түсіп, "драматикалық сериалда ең үздік әйел ролі" үшін Эмми номинациясына иеленді. Салливан атағын келесі сериалдар арқылы көтерді: «Фэлкон Крест» (1981—1989), «Дарма и Грег» (1997—2002) үшін 1999 жылы «Алтын глобус» сыйлық номинациясында болды. "Менің жан досымның үйленуі" фильмінде Кэмерон Диаз роліндегі әйелдің анасын ойнады. 2009 жылдан бастап қазіргі кезге дейін "Касл" сериалында басты кейіпкердің анасын ойнайды. Дереккөздер Сыртқы сілтемелер * *
Лейтон Мистер

Лейтон Марисса Мистер (; 9 сәуір 1986 жылы, Форт-Уэрт, Техас, АҚШ) — америкалық әнші, әртіс, өлең сөздерінің авторы және де фотомодель. Көбінесе «Сплетница» 2007 сериалындағы Блэр Уолдорф рөлімен танымал. Өмірбаяны Лейтонның ата-анасы Конни мен Дуг Мистер есірткі контрабандасымен айналысатын топтың ішіне кірген. Екеуі де сол қылмыстары үшін соттауға алынған болатын. Сот басталмай тұрып оларды кепілдікпен бостаныққа жібереді, сол уақытта Коннидың аяғы ауыр болып қалады. Кейіннен ол тағы 10 жылға сотталады. Лейтон Техас ауруханасында дүниеге келеді, себебі сол ауруханаға оның анасын жеткізген болатын. Үш ай өтісімен Лейтонның анасын түрмеге қамайды, өйткені ол өз жазасын өтеуге тиіс еді. 16 ай түрмеде отырғаннан кейін оны толығымен бостандыққа жібереді. Содан бері ол өзінің қызымен өмір сүреді. Дереккөздер Сыртқы сілтемелер * [http://leightonmeestermusic.com/ Ресми сайты] * *
Джеймс Дэшнер

Джеймс Дэшнер — америкалық жазушы. Жасөспірімдер жəне ересектерге арналған кітаптар авторы. «Он үшінші шындық», «Джимми Финчер сагасы» жəне «Лабиринтте жүгіруші» авторы болып табылады. Өмірбаян Джеймс Дэшнер Остилл қаласында 1972 жылы отбасында жетінші бала болып туды. Жас кезінен бастап ол жазушы боламын деп армандайды, алайда мектеп бітірген сон ол Юта қаласындағы университетте оқи бастайды. Жазуға кірісер алдында ол финансылар аясында жұмыс істеді. 2003 жылдан бастап ол кітаптар жаза бастайды. Оның ең танымал туындысы - «Бегущий по лабиринту». Бұл кітаптар сериясы бізге Лабиринт ішінде қамалған жасөспірімдер өмірін баяндайды. Өзінің бос уақытында Джеймс оқуды, кино мен Тв-шоу көруді, шаңғы тебуді ұнатады. Дереккөздер Сыртқы сілтемелер * [http://www.jamesdashner.com/ http://www.jamesdashner.com - жазушының ресми сайты]
Мария Эрих

Мария Эрих (; 26 ақпан 1993 жыл, Эрфурт) — неміс актрисасы, "Таймлесс.Лағыл кітабы" кинофильміндегі Гвендалин есімді басты кейіпкердің рөлін сомдап әйгілі бола бастады. 2004 жылға дейін сериалдарға түсіп, Питер Тиммнің ұсынысы бойынша "Менің бауырым -күшік" атты фильмнен кейін бойжеткенді күрделі телевизиялық жобаларға шақырушылар көбейе түсті. Керстин Гирдің "Таймлесс" трилогиясының желісі бойынша түсірілген 2 фильмге түсті. Дереккөздер
Рубен Сантьяго-Хадсон

Рубен Сантьяго-Хадсон (; , Лакаванна, Нью-Йорк, АҚШ) — америкалық актер және драматург. Сантьяго-Хадсон осы екі жақта өз жұмысы арқасында мемлекеттік жүлделерді иеленді. Өмірі Рубен Сантьяго-Хадсон Лакаванна, Нью-Йоркта өмірге келді. Әкесі Рубен Сантьяго, анасы Алеан Хадсон. Оның әкесі пуэрторикандық, ал анасы афроамерикандық болған. Орта білімін Лакаванна орта мектебінде алған. Бингемтон университетінен бакалавр және "Wayne State University" университетінен мұғалім дәрежесін алып шықты. Мансап Лакавандық Блюздің авторы. Бұл блюзде өзін және тағыда жиырма шақты кейіпкерлерді бұрынғы заманнан келгендей көрсетті. Пьеса Нью-Йоркта қойылып, 2005 жылы "Эмии" сыйлығымен марапатталды. Жеке өмірі Рубен Сантьяго-Хадсонда 4 баласы бар: Бродерик пен Рубен бірінші әйелден. Дереккөздер Сыртқы сілтемелер *
Янис Нивенер

Янис Нивёнер (; , Крефельд) — неміс актері. Киноға 11 жасынан бастап түсуде. "Таймлесс" фильмдерінде сомдаған рөлдеріннің арқасында орасан зор танымалдылыққа ие болды. Жеке өмірі Мария Эрихпен "Таймлесс" фильмінде түскені үшін екеуі кездеседі деген қауесетті жалған деп атап өтті. Емилия Шуле атты актрисамен қосылғандығын жариялады. Фильмографиясы 2002-2014 жылдар аралығында 15 фильмде түрлі рөлдерді сомдап, 15 телешоуға қатысқан. Дереккөздер
Молли Куинн

Молли Сайтлин Куинн (; 8 қазан 1993, Тексаркана, АҚШ) — америкалық театр және теледидар актрисасы. Өмірі мен мансабы Молли Куинн Техас штатында Тексаркана қаласында өмірге келді. Ата бабасы арасында ирландықтар болған. Алты жасында өмірінде бірінші рет спектакльде қатысып, бұл салаға басымен кіріп кетеді. Себебі режиссер Мартин Бекктің сабақтарына күнделікті қатысып жүретін. Алты жасар шамасында «Young Actors Studio» және «Osbrink Talent Agency» мен сұхббатасуды өтіп, тұңғыш контрактыға қолын қойған. Киноға түсу тарихы * Camp Winoaka (2006) * Взлеты и падения: История Дьюи Кокса (2007) * Под куполом (2009) * Мой единственный (2009) * Рождественская история (2009) * Касл (телесериал, 2009) * Школа Авалон (ТВ) (2010) * Бен 10: Инопланетная сверхсила (телесериал) (2010) * Winx Club (телесериал) (2011) * Обретая надежду (2011) * В первый раз (2012) * Темный лес: Ганс, Грета и 420-я ведьма (2012) * Rodeo Drive Diva (2012) * Superman:Unbound (2013) * Мы - Миллеры (2013) Дереккөздер Сыртқы сілтемелер
Керстин Гир

Керстин Гир (; 1966 жыл туған) — неміс жазушысы, заманауи әйелдер әдебиетімен айналысады. Германияның Бергиш-Гладбах қаласында өмірге келген. Софи Берард (Sophie Berard) және Джули Брэнд (Jule Brand) лақапаттармен өз шығармалар ұсынған болатын. Жастарға арналған "Таймлесс" шытырман оқиғалы трилогиясы өзінің ерекше уақыт белдеуіне саяхаттау жайлы сюжетінің арқасында танымалдылыққа ие болды. Марапаттары 2005 — Әдеби премия DeLiA-ны «үздік неміс махаббат романы» номинациясы бойынша «Ein unmoralisches Sonderangebot» немесе «Әдепсіз ұсыныс» шығармасы үшін ұтып алды Дереккөздер Сыртқы сілтемелер * * [http://us.macmillan.com/author/kerstingier Publisher’s Author Page]
Аққу күйі

Аққу күйі — халық күйі. Күйді тартушы С. Әлімбеков. Нотаға түсіруші М. Айтқалиев. Күйдің шығу туралы аңыз Ежелгі наным -сенім бойынша Аққу құс атаулының ішіндегі ең киелісі, сұлулық пен әсемдіктің символы деп есептеледі. Сондықтан да аңшыларға Аққуды атуға тыйым салынған. Қазақтың көне аспабы қобыздың да Аққу құсқа ұқсайтыны туралы аңыздар сақталған. Аққу күйлерінің сыбызғыда, қобызда, домбырада тартылатын бірнеше нұсқалары кездеседі. Олардың кейбіреулерінің әдемі аңыздары да бар. Осы Аққу күйінде ертедегі жыраудың Аққу құс туралы бір әдемі жыр-толғау айтып отырғаны баяндалған. Қолданылған әдебиет * Қазақ музыкасы кітабы, 2005 жыл - 485 бет
Мемфис Депай

Мемфис Депай (нидерл. Memphis Depay; 1994 жылы 13 ақпанда Мордрехте туған) — ата-тегі Ганадан келген голландиялық футболшы. "Коринтианс" клубында ойын көрсетеді. 2014 жылы болған Футболдан әлем чемпионатының қола жүлдегері. Карьерасы Клубтық Мемфис роттердамдық Спартада тәрбиеленген футболшы. 2006 жылы ПСВ клубының академиясына көшті. 2012 жылдың 26 ақпанында "Фейеноордқа" қарсы Эвердизиде өзінің ең бірінші ойынын ойнады. 18 наурызда "Херенвенге" қарсы ойынында өзінің бірінші голын соқты. Сол жылы Мемфис Нидерланд кубогын жеңіп алды, ал 2013 жылы Нидерланд Суперкубогын жеңуге өз үлесін қосады. 2015 жылы ПСВ сапынын Манчестер Юнайтед сапына ауысып, ол клубта жолы болмай бар жоғы 2 гол соқты. 2017 жылы Олимпик Лион сапына ауысып керемет өнер көрсетіп өз комадасының лидері болды, 2019/20 жылғы Чемпиондар Лигасының жартылай финалына дейін жетті. 2021 жылы еркін агент болып, Барселона клубына сапына ауысты. Халықаралық Мемфис 2014 жылғы әлем чемпионатында Нидерланд құрамасының атынан ойнады. 18 маусымда Аустрия құрамасына қарсы ойында Бруно Мартинс Индиді алмастырды және ойынды күрт өзгертті. Бастапқыда, Мемфис Робин ван Персиге голдық доп шығарып берді, ал кейіннен жеңіс голын соғады. Жетістіктері Клубтық ; ПСВ * Нидерланд кубогы жеңімпазы - 2011/2012 * Нидерланд Суперкубогы жеңімпазы - 2012/2013 ; Манчестер Юнайтед * Англия кубогы: 2015/16 Барселона *Испания чемпионы: 2022/23 * Испания суперкубогы: 2022/23 Халықаралық * 2014 жылғы Футболдан әлем чемпионатының қола жүлдегері Сілтемелер * [http://int.soccerway.com/players/memphis-depay/161289/ "Soccerway" сайтындағы статистика] * [http://www.onsoranje.nl/team-statistieken/teams/speler/22/4f8c4268-1a2ce421-765596 Netherlands U17 stats at OnsOranje] * [http://www.onsoranje.nl/team-statistieken/teams/speler/20/4f8c4268-1a2ce421-765596 Netherlands U19 stats at OnsOranje]
Шеймус Девер

Шеймус Патрик Девер (, 27 шілде 1976 жыл) — америкалық актер. Әлемге көбінесе "Касл" сериалындағы детектив Кевин Райанның ролімен әйгілі. Өмірбаяны Шеймус Девер Мичиган штатындағы Флинт қаласында туғанымен, Аризона штатындағы Буллхед-Сити қаласында жастық шағын өткізген. Зиялы отбасыда туған, анасы- тарих профессоры, ал әкесі ағылшын тілі мен драматикалық өнер пәндердің мұғалімі. Жас шағынан бастап Шеймус мектептің өміріне белсенді қатысқан: барлық іс-шараларға қатысып, мектепті бітіргенде қоштасу сөзін айтқан. Мектепті бітірген сон Солтүстік Аризона университетіне түсті. Осы арада актерлік шеберлік пәніне қызығып кетті. Университеттің алдында Шеймус 18 пьесаға қатысып мол тәжирібеге ие болған. Университетте Шекспирдің 15 пьесасында ойнап шығып, жоғарғы білім алды. Университетті 3 жылдың ішінде бітіріп, Карнеги Меллон университетіне қабылданды. Оқу оны Мәскеу, Бостон және Питтсбург қалалары арасында жүріп тұруына мәжбүрледі. Шеймустың айтуынша орыс мұғалімдері оған Станислав әдісін үйретті. Теледидарда «Зачарованные», «C.S.I.: Место преступления Майами», «Безумцы» және т.б. сериалдарда түскен. Қазіргі кезде көбінесе "Касл" сериалындағы детектив Кевин Райанның ролімен әйгілі. Дереккөздер Сыртқы сілтемелер * * [https://twitter.com/seamusdever Твиттер парақшасында]
Эмили Бетт Рикардс

Эмили Бетт Рикардс (, ) — канадалық актриса. Эмили Рикардс қазіргі кезде әлемге көбінесе The CW «Стрела» телесериалында өзінің Фелисити Смоук ролімен әйгілі. Басында бұл роль екінші дәрежелі болған, бірақ 2013 жылының ақпан айында көрермендердің сұранысымен басты кейіпкерге дейін көтерілген. Дереккөздер Сыртқы сілтемелер *
Иван Павлович Минаев

Иван Павлович Минаев (9(21) қазан 1840, Тамбов — 1(13) маусым 1890, Санкт-Петербург) — орыстың шығыс зерттеуші индологы, тұңғыш индология ғылымының негізін қалаушы. 1861 жылы Санкт-Петербург университеті Шығыс факультетінің қытай-манжур бөлімін бітірді. 1873 жылдан Санкт-Петербург университетінде үндіеуропа тілдері салыстырмалы грамматикасы кафедрасының профессоры. Минаев үнді дінін, тұрмысы мен қоғамдық қатынастарын жан-жақты зерттеді. «Қазіргі Үндістандағы жер иелену», «Ресей және ағылшын-үнді мүдделері», «Бирмадағы ағылшындар», «Әмударияның жоғарғы ағысындағы елдер туралы деректер» т.б. еңбектер жазды. Дереккөздер
Роджер Мур

Сэр Роджер Джордж Мур (; (туғанкүні 14 қазан 1927 - 23 мамыр 2017)- британдық актер, продюсер. Джеймс Бондтың рөлімен әлемге әйгілі атанған. Жастық шағы Мур 1927 жылы қазан айының 14 жұлдызында Лондонда дүниеге келген. Отбасындағы жалғыз бала. Әкесі Джордж мур, полиция қызметкері. Анасы-Лилиан «Лилия». 18 жасқа толып, екінші дүниежүзілік соғыс біткен соң, Мур ұлттық әскерге шақырылады. Келбеті, мінезі офицердікіне келмегендіктен, әскерден шығарылады. Джордж ең бірінші рет 1940 жылы кинодан көрінеді. 17 жасында «Цезарь и Клеопатра»(1945) фильмінде түседі. Кейін Грейнджермен бірге «The Wild Geese» фильмімен жұмыс жасайды. Мансап 1950 жылдары Мур модель болып жұмыс атқарған. Роджер Мур Лесли Чартеистің романынан түсірілген фильмде Саймон Темплардың рөлін ойнап, танымал атанады. «Киелі» телесериалында рөлге ие болған. 1973-1985 жылдар аралығында Джеймс Бондтың рөлімен бірнеше фильмдерде түседі. Он екі жыл бойы «Живи и дай умереть» (1973); «Человек с золотым пистолетом» (1974); «Шпион, который меня любил» (1977); «Лунный гонщик» (1979); «Только для твоих глаз» (1981); «Осьминожка» (1983) және «Вид на убийство» (1985) фильмдерінде түсіп, үлкен табысқа жетеді, сыншылардың көзіне түседі. Ол кейін де көптеген фильмдерде түскен. Онымен қоса, Мур қайырымдылықпен айналысқан. Жеке өмірі Роджер Мурдың әйелдері: Дорн ван Штейн (Doorn van Steyn) (1946—1953), Дороти Сквайрс (Dorothy Squires) (1953—1968), Луиза Маттиоли (Luisa Mattioli) (1969—1996), Кристина Толструп (Kristina Tholstrup, 2002-қазіргі кезге дейін). Матиоллиден қызы және ұлы бар. Дереккөздер Сыртқы сілтемелер *
Александр Дмитриевич Михайлов

Александр Дмитриевич Михайлов (17 (29) қаңтар 1855, Путивль Курск губерниясы — 18 (30) наурыз 1884, Санкт-Петербург) — орыс революционері, халықшыл. Курск губерниясында дворян отбасысында дүниеге келген. 1875 жылы Петербург технологиялық институтында оқуға түсіп, студенттер қоғалысына қатысқаны үшін одан шығарылады. 1876 жылы Петербургке қайтып келіп, «Жер және ерік» ұйымын құруға белсене қатысты. Ол бір орталыққа біріккен жалпы орыстық ұйымды жақтады. Астыртын аты – «Дворник». 1879 жылы Липецк, Воронеж съездеріне қатысып халықшылдықтың жаңа бағытын жақтады. «Жер және ерік» екіге бөлінгеннен кейін, «Халық еркі » деген аткомының мүшесі болып, ұйымның жұмысында зор рөл атқарды. Жасырын баспаханалар құрды, партия қаржысына басшылық етіп, террор жасауға қатысты. 1880 жыл 28 қарашада Михайлов қамауға алынып, 1882 жылы ақпанда сотталды. Өлім жазасы мерзімі белгіленбеген каторгамен ауыстырылды. Петропавл қамалының жеке камерасында өлді. Дереккөздер
Михалон Литвин

Михалон Литвин (, туған, өлген жылдары белгісіз) – 1550 жылы жазылған «Татарлардың, литвандықтардың және москвалықтардың әдет-ғұрыптары туралы» шығарманың авторы. Бізге үзінділері жеткен, 1615 жылы Базельде басылып шыққан. Өзін Михалон Литвин деп атап отырған автор шынында Михайло Тишкевич болса керек деген жорамал бар. Литван дворяны Тишкевич 1537 жылы Қырымға елшілікке жіберілген, 2 жылдан аса сол жақта кідіртілген адам болатын. Михалон Литвин шығармасының мақсаты – Литва қоғамының моралін түзету. Михалон Литвиннің Қырым татарларының тұрмыс-салты, шаруашылығы және Қырымдағы құл иеленушілік пен құл саудасының жайлы туралы деректері өте бағалы. Дереккөздер
Мингечаур (ескерткіш)

Мингечаур – Кавказдағы ірі археологиялық ескерткіш. Әзірбайжан КСР, Мингечаур қаласына таяу жердегі Боздақ тауының бөктерінде орналасқан. Бұл археологиялық комплекс 19 ғасырдың соңынан зерттеле бастады. Археолог С. М. Казиевтің басшылығымен 1946-1953 жылдары Мингечаурда қазба жұмысы жүргізілді. Мингечаур құрамында 4 мекен және 3 үлкен зират (б.з.б. 3- мың жылдықтан –б.з. 17 ғасырына жатады) бар. Қазу кезінде сүйектен жасалған музыкалық аспаптар, 300-ден аса көзелер, 200-ден аса катакомбалық қабір (б.з. 1-8 ғасырлары), қыш ыдыстар мен бұйымдарды күйдіретін пештер, қыштан, шыныдан және күмістен жасалған ыдыстар, жүзіктер, темір қарулар, алтын сырғалар, Аршак әулетінің, грек пен римнің теңгелері, Сасани әулетінің мөрі табылды. Мингечаур ескерткіштері – Әзірбайжан мен оған көршілес елдердің 4 мың жыл бойығы тарихы мен мәдениетін зерттеуде құнды деректемелер. Дереккөздер
Михаил Ярославич

Михаил Ярославич (1271/1272 — ) — Тверь князі (1285 жылдан), Владимир ұлы князі (1305-1317). Ұлы князь Ярослав Ярославичтің баласы (екінші әйелінен). 1300 жылға дейін Мәскеу және Переясавль князьдарымен одақтаса отырып, Владимирдің ұлы князьдары Дмитрийге, кейін Андрейге қарсы күрес жүргізді. Бұлар Ноғай ордасының көмегіне сүйінді. 1300 жылы Михаил Ярославич ұлы князь Андреймен жақындасты, бұл оның Андрей өлімінен кейін 1305 жылы ұлы князь тағына отыруына жәрдемдесті. Михаил Ярославич митрополит Петрдің орнына өз адамын қоюға, Новгород жеріне де өз билігінн жүргізуге ұмтылды. Осыған байланысты Новгород пен Москва шіркеуі өзара одақтасып кетті. Михаил Ярославич орыс князьдарының ішінде бірінші болып «барлық орыс жерінің ұлы князы» деп аталды. 1317 жылы Өзбек хан Владимирдің ұлы князьдығындағы билікті Москва князы Юрий Даниловичке берді. Юрий театр әскерлерімен қоысылып, Михаил Ярославичке қарсы шықты. 1317 жылы 22 желтоқсанда Бортенево жанындағы ұрыста Михаил Ярославич жеңіске жеткенімен Өзбек ханның сотына баруға мәжбүр болды. Хан ставкасында Михаил Ярославичті Юрийдің малайлары өлтірді. Дереккөздер
Кэндис Паттон

Кэндис Паттон (, ) — америкалық теледидар актрисасы. Паттон өзінің мансабын кұнсыз операда бастаған, ал кейін «Герои», «Анатомия страсти» және «C.S.I.: Место преступления Майами» сериалдарында түскен. 2013-14 жылдары екінші пландағы "Игра" ситкомындағы ролге иеленген. Қазіргі кезде көбінесе әлемге "Флэш" телесериалындағы Айрис Уэст ролімен әйгілі. Дереккөздер Сыртқы сілтемелер *
Хабыкей Ахмедиярұлы

Хабыкей Ахмедиярұлы (, Баян-Өлгей аймағының Бұлғын өлкесінде дүниеге келді) — зерттеуші, этнограф, композитор, дирижер, Монғолиядағы қазақтардың театр, музыка өнерінің қалыптасуы мен дамуына сүбелі үлес қосқан тұлға. Шығармашылығы Оның жинақтаған және нотаға түсірген 328 халық ән мен 120 домбыра және сыбызғы күйлері "Монғолия қазақтарының халық әні" (1965), "Ән" (1972), "Монғолия қазақтарының халық әндері" (1984), "Баян-Өлгий қазақтарының домбыра және сыбызғы күйлері" (1977) атты жинақтарында жарық көрді. Монғолиядағы қазақ музыка драма театрындағы ұлт-аспаптар оркестрінің дирижерлік, жетекшілік, ұйымдастырушылық қызметінің нәтижесінде қазақ, монғол, батыс классиктерінің 200-ге жуық шығармаларын өңдеді. Композиторлық шығармашылығында 25 ән мен 30-дай домбыра күйі бар олар: ("Бөбегім" әні, "Сарыала қыз", "Құлжагер", "Асау Күрті"). Дереккөздер
Джессика Лэнг

Джессика Филлис Лэнг ( ,) — америкалық кино және театр актрисасы. Өз атағына Кинг-Конг фильміне түсіп ие болды. Тутси фильмінде ең үздік әйел рөлін сомдап, Оскар сыйлығы ұтып алды, 80-жылдардың басында Джессика Деревня, Сладкие грёзы, Музыкальная шкатулка атты фильмдерде басты рөлдерді сомдады. Өмірбаяны Джессика Лэнг 1949 жылдың 20 сәуірінде АҚШ, Миннесота штатының, Клокей қаласында дүниеге келген. Әкесі Альберт Джон Лэнг (1913 - 1989) туроператор болған, анасы Дороти Флоренс үй жұмыстарымен айналысқан. Джессиканың 2 үлкен апайы бар, Энн, Джейн және кіші бауыры Джордж. Филлис Лэнгтың қанында неміс және голландық қан бар. Бастапқы жыдары ол Парижде жұмыс істеген. Ол кішкентайынан сахнаны өте жақсы көрген. Жасөспірім кезінен театр үйірмесіне қатысқан. Ол алғаш рет Кинг-Конг фильмінде басты рөлді сомдады. Ол өз карьерасын бастамай-ақ тастап кетуіне болды. Себебі ол фильм өте жоғарғы бағаға ие болды. Алтын глобус атты дәрежеге сыналған болатын. Дереккөздер Сыртқы сілтемелер * *
Дейл Карнеги

Дейл Брекенридж Карнеги (, 1922 жыл – Carnagey; 24 қараша 1888 — 1 қараша 1955) — америкалық педагог, психолог, жазушы. Өздігінен жетілу туралы көптеген психологиялық курстары бар. Оның кітаптары қазіргі кезде де танымал. Өмірбаяны Дейл Карнеги Миссури штаты, Меривилл қаласында туды. Ол жасөспірім болғанда таңғы сағат 4-те тұрып, ата-анасына көмектесіп сиыр сауатын. Осыған қарамастан ол мемлекеттік педагогикалық колледжге түсе алды. Колледжді бітіргеннен кейін ол ранчо иелеріне курстар өткізді, одан кейін ол бекон, сабын жəне шошқа етін Armour&Company компаниясына сатумен айналысты. 500 доллар жинап, өзінің арманын мұғалім болуды орындау үшін, Карнеги саудамен айналысуды тоқтатады. 1922 жылы Карнеги өзінің ата тегін Carnegie етіп қояды. Карнеги Ходжкин ауруынан 1955 жылы 1 қараша күні қайтыс болды. Дереккөздер
Жинақтық сан есім

Жинақтық сан есім — заттың жинақталған санын білдіріп нешеу? деген сұраққа жауап береді. Жинақтық сан есімдер бірден жетіге дейінгі есептік сан есімдерге -ау (-еу) жұрнақтарын қосылуы арқылы жасалады. Бұндай сөздердің негізгі мағынасы абстракт сан мөлшерін білдіргендіктен, олар үнемі субстантивтеніп жеке қолданылады. Мысалы: Беретін мүлкің нешеу? Түйе біреу, ат екеу, қасқыр бесеу (І. Жансүгіров) Дауысты дыбысқа бітетін екі алты жеті деген септік сан есімдерге -ау, -еу жұрнағы жалғанғанда, түбірдің соңындағы - ы, - і дауысты дыбыстары түсіріліп қолданылынады. Мысалы: екеу, жетеу, алтау, және т.б. Жинақтық сан есімдер әдетте зат есімдермен тіркеспей, жеке қолданылынады да, заттанып тұрады, яғни әрі сандық, әрі заттық мағынаны бірдей беріп тұрады.
Шон Коннери

Томас Шон Коннери (; 25 тамыз 1930, Эдинбург — 31 қазан 2020, Нассау) — британдық киноактер, продюсер. «Оскар сыйлығы», «BAFTA», «Алтын глобус» жүлдесінің номинанты атанған. 70-тен астам фильмдерде түскен. Соның ішінде, Ян Флемингтің шығармаларында Джеймс Бондтың рөлін ойнаған. «Неприкасаемые» драмасында Джим Мэлоун рөлінің арқасында «Оскар сыйлығы» және «Алтын глобус» сыйлықтарына қол жеткізген. 2003 жылы карьерасын тоқтатып, әйелімен Багам аралдарында тұрған. Өмірбаяны Томас Шон Коннери 1930 жылы 25 тамызда Шотландияның Эдинбург қаласында дүниеге келген. Оның анасы, Эфимия Маклин, еден жуушы, ал әкесі, Джозеф Коннери, қара жұмысшы болған. Ең бірінші рөлін «Другое время, другое место» фильмінен алды. 1962-1967, 1971, 1981 жылдары Джеймс Бондтың рөлін «Доктор Ноу» (1962), «Из России с любовью» (1963), «Голдфингер» (1964), «Шаровая молния» (1965) және «Живёшь только дважды» (1967) фильмдерінде ойнаған. Шонның ойнауындағы Джеймс Бондтың рөлі ең үздік болып саналады. Кейін актер көптеген фильмдерде түскен. Жеке өмірі Шон Коннери Дайан Силенто атты аустралиялық актрисамен некеде болған (6 желтоқсан 1962 - 6 қыркүйек 1973). Олардың Джейсон Коннери атты ұлдары бар. Шонның екінші әйелі Мишелин Рокбрюн болған. Олар 1975 жылы 6 мамырда үйленген. Ортақ балалары жоқ. Дереккөздер Сыртқы сілтемелер * * [http://www.seanconnery.com/ Ресми сайты]
Даниэль Панабэйкер

Даниэль Николь Панабэйкер — америкалық актриса, Кей Панабэйкердің үлкен әпкесі. Өмірі мен мансабы Даниэль Николь Панабэйкер 19 қыркүйек 1987 жылы Джорджия штатындағы Огаста қаласында туған. 2001 жылдан бастап фильмдермен телесериалдарда белсене түсе бастады («Law & Order: Special Victims Unit», «Malcolm in the Middle», «CSI: Crime Scene Investigation»). Даниэль екі рет "Жас актер" сыйын алған (2001 жылы "The Guardian" телесериалы; 2004 жылы "Searching for David's Heart" кинофильмдегі ролі үшін). Бірақта нағыз атақ Даниэльге «Sky High» фильмімен 2005 жылы келді. 2014 жылдан бастап «Флэш» телесериалында басты рөлдердің бірі Кейтлин Сноу - биоинженерді ойнайды. Дереккөздер Сыртқы сілтемелер * *
Кассандра Харрис

Кассандра Харрис , туған кезінде Сандра Коллин Уэйтс (; 15 желтоқсан, 1948, Сидней, Жаңа Оңтүстік Уэльс, Аустралия – 28 желтоқсан, 1991 жыл, Лос-Анжелес, Калифорния, АҚШ) — аустралиялық және америкалық актриса. Өмірбаяны Кассандра Харрис, туған кезінде Сандра Коллин Уэйтс, 1948 жылы 15 желтоқсанда дүниеге келген. 1961 жылы 12 жаста болғанында Сандра Глисон есімімен National Institute of Dramatic Art университетіне түседі. 1970 жылдардан фильмдерде түсе бастайды. Жеке өмірі 1964 жылы Кассандра Уильям Фертке күйеуге шығады. Алайда олар көп ұзамай ажырасады. 1970-1978 жылдар аралығында Дермот Харрис атты продюсердің әйелі болған. Олардың екі балалары дүниеге келеді: Шарлотт Эмили Броснан (1971—2013, 41 жасында жұмыртқа ісігінен өмірден өтеді) және ұлы Кристофер Броснан (1972). 1980-1991 жылдарда Кассандра Пирс Броснан атты актермен некеде болған. Олардың Шон Уильям Броснан атты ұлдары бар (1983). Өлімі 1987 жылы актрисаның қатерлі ісігі бар екендігі бегілі болады. Осы аурумен 4 жыл бойы күресіп, 1991 жылдың 28 желтоқсанында Кассандра Харрис Лос-Анжелесте дүниеден өтеді. Дереккөздер Сыртқы сілтемелер * * [http://www.findagrave.com/cgi-bin/fg.cgi?pagegr&GRid7310878/ Кассандра Харрис Find a Grave сайтында]
Пьезокварц

Пьезокварц немесе пьезо-оптикалық кварц — кварцтың пьезоэлектрлік қасиеті бар түрі. Қасиеттері Ең маңызды физикалық қасиеті тура және кері пьезоэлектрлік құбылыстар тудыруы. Кварц кристалын немесе одан кесіп алынған кішкене тақташаларды қысқанда басқа жақтарынан электр зарядтары пайда болады. Ал оған керісінше электр тоғымен әсер етсе, кристалл немесе тақташа мөлшеріне байланысты әр түрлі жылдамдықта тербеледі. Пьезокварц спектрдің көрінетін (инфрақызыл) және көрінбейтін (ультракүлгін сәулесі) сәулелерінде мөлдір болады. Пайдалануы Радиотехникада, радиоэлектроникада, гидроакустикада, ақаукөрсеткіштерінде, күш және тербеліс үдеулерінің қарқынын, қысым мөлшерін өлшеуде, радионавигацияда, т.б. қолданылады. Одан стабилизатор, телефон, телеграф сүзгілері, дыбыс алғыш, дыбыс күшейткіштер, т.б. жасалады. Пьезокварц гидротермалдық процестерден қалыптасады. Түрді желілер құрамында және олардың үгілуінен жаралған қорымдарда жинақталады. Қазақстанда Сібір платформасы мен Сарыарқаның кейбір пегматит желілерінде табылды. Пьезокварцты жасанды жолмен алу игерілген. Дереккөздер
Люпита Нионго

Люпита Нионго (; 1 наурыз 1983 т.ж.) — Кениялық актриса, режиссёр және продюсер, көптеген марапаттардың егесі, оның арасында - 2013 жылғы «12 жылдық құлдық» атты тарихи драммасындағы Пэтсидің ролін орындаған үшін Оскар сыйлығы сыйлығын алған. Қысқаша мәлімет Брэд Питт продюсерлік еткен «12 жылдық құлдық» атты киноның екінші пландағы актрисасы Люпита Нионго американдық People журналының таңдауы бойынша жылдың ең сұлу әйелі атанды. Ол Голливудтың 31 жастағы актрисасы Эмбер Херд (6 орын), Стэйси Киблер (9 орын) және Керри Вашингтон (10 орын) секілді бір-бірінен өткен әсем әріптестерін артта қалдырған. 2014 жылдың наурыз айында Люпита Нионго екінші пландағы ең үздік рөлі үшін Оскар сыйлығы сыйлығын алды. Журналдың басылымы шыққаннан кейін актриса Lancome косметикалық брендімен келісімге отырды. Дереккөздер Сыртқы сілтемелер *
Ла-Сиота вокзалына пойыздың келуі

«Ла-Сиота вокзалына пойыздың келуі» — 1896 жылы Люмьер ағайындылар түсірген документалды қысқа метражды фильм. Бұл фильм Люмьерлердің ең әйгілі жұмысы болып есептеледі. 1896 жылы ағайынды Люмьерлердің «Ла-Сиота вокзалына пойыздың келуі» атты туындысы әлем бойынша алғашқы кино болып танылды. Кино ұзақтығы - шамамен 1 минут. Фильмде келген пойыздан түскен адамдардың жан-жаққа кетуі мен күтіп тұрған жандардың пойызға мініп, өз орындарына жайғасуы көрсетіледі. Фильм сюжеті өте қарапайым. Пойыздың платформаға жақындауы - таңдай қағып, таңқаларлық ғажап дүние емес. Алайда XІX ғасырдың соңында өздеріне қарай келе жатқан пойызды көрген көрермендер естерінен танған. 2020 жылы B&W классикалық фильмінің [https://www.youtube.com/watch?v=vhLG43pog-o жетілдірілген және жаңғыртылған нұсқасы жасалды]: Поездің La Ciotat-қа келуі, Лумиьер бауырлар, 1896 ж. 4K ажыратымдылығымен және 60 кадр / с жылдамдықпен. Сыртқы сілтемелер * * [http://www.youtube.com/watch?v=hlb3XKjnZkE «Ла-Сиота вокзалына пойыздың келуі» фильмін YouTube.com сайтында көру] * [http://www.institut-lumiere.org/ Люмьер институтының сайты] * [http://vorontzov.com/lumiere/ L’Arrivée d’un train en gare de La Ciotat: An Attempt at Interpretation]
Мұсабек Жарқынбеков

Мұсабек Жарқынбеков - қобызшы, Қазақстан Республикасының еңбек сінірген қайраткері. Мұсабек Жарқынбеков 1954 жылы Жамбыл облысы, Жуалы ауданында дүниеге келген. Мұсабек Жарқынбеков қобыз өнерін насихаттаушылардың бірі, күйлерін Нышан Шәменұлынан жазып үлгерген. 1975 жылы маусым айында, фольклоршы Мардан Байділдаев академик Әлкей Марғұланның жөн сілтеуімен нышан ақсақалды іздестіріп тауып, күйші қазынасын алғаш рет магнитофонға жазып алды. Күйшіге қобыз тарту етеді. Мардан Байділдаев магнитофанға жазып алған Қорқыттың күйлерін үйреніп нотаға түсіру өте қиын болды. Сондықтан ол Нышан қобызшының ойнау шеберлігі мен саз шақыру құпияларын көзбен көріп, құлақпен есту үшін арнайы іздеп барып, күйлер мен аңыздарын жазып алды. М. Жарқынбеков қазіргі кезде Оңтүстік Қазақстан облысы концерттік бірлестігінің көркемдік жетекшісі әрі халық аспатары оркестрінің бас дирижері. Шымкент қаласындағы меңгерушісі, профессор. Жариялаған еңбектері: * Жарқынбеков М. Ғасырлар үні/Қылқобыз үйренушілерге арналған методикалық оқу құралы.-Шымкент,1986-43 бет; * Қорқыт . Елім-ай : Күйлер/ Кіріспелер түсініктемелер күйлерді нотаға түсірген, редакциялаған М.Жарқынбеков-Алматы:Өнер,1987.-48 - бет. Дереккөздер
Кили Шэй Смит

Кили Шэй Смит (; 25 қыркүйек, 1963, Вальехо, Калифорния, АҚШ) — америкалық актриса, суретші, журналист, тележүргізуші және жазушы. Карьерасы Кили Шэй 1986 жылы журналист карьерасын бастайды. 1994-1997 жылдары Смит «NBC» — «Unsolved Mysteries» арнасында тілші болып жұмыс атқарған. Кейін «АВС» — «Home Show» арнасында жұмыс атқарған. Шэй «Главный госпиталь» (1989) сериалында түскен. Жеке өмірі 2001 жылдың 4 тамызында Кили Пирс Броснанның әйелі атанады. Олар 7 жыл шамасында кездескен болатын. Екеуінің Дилан Томас Броснан (1997) және Пэрис Бекетт Броснан (2001) атты ұлдары бар. Фильмографиясы *1987 - Norman's Corner - Гэйл *1988 - Qualcuno pagherà - Энн *1988 - Nothin' Goes Right - эскорт *1989 - General Hospital - Валери Фриман Дереккөздер Сыртқы сілтемелер *
Айнұр Жасағанбергенқызы Қазтуғанова

Айнұр Жасағанбергенқызы Қазтуғанова (, Қызылорда облысы, Арал қаласы) — музыка зерттеушісі. Өмірбаяны 1990-1997 жж. А.Жұбанов атындағы Республикалық музыка мектеп-интернатында оқыды. Құрманғазы атындағы Қазақ Ұлттық консерваториясын музыка зерттеуші және педагог мамандығы бойынша бітірген. 2002 жылдан бастап М.О. Әуезов атындағы Әдебиет жән өнер институтының кіші ғылыми қызметкер міндетін атқарады. Жарияланған мақалалары: * "Қазақтың күйшілік өнеріндегі арнау күйлері" // ІІ Әуезов оқулары (Жас ғалымдардың ІІ халықаралық ғылыми-технологиялық конференциясының материалдары). - Алматы : "Academia" баспасы , 2004 жыл-264 б.; * "Науайы күйлерін зерттеу мәселесі ә // Қазақстан мен Орталық Азияның дәстүрлі және қазіргі өнері . Халықаралық ғылыми-практикалық конференция материалдары.-Алматы:"Үш қиян", 2004-688 бет. Дереккөздер
Кей Панабэйкер

Стефани Кей Панабэйкер (; 2 мамыр 1990 жыл, Орандж, Техас, АҚШ) — америкалық актриса, көбінесе Кей Панабэйкер атымен әйгілі. «Жоғарғы пилотаж» фильмінің жұлдызы Даниэль Николь Панабэйкердің қарындасы. Өмірбаяны Стефани Панабэйкер 1990 жылы 2 мамыр күні Техас штатындағы Орандж қаласында, Донна мен Гарольд Панабэйкер отбасында туған. Мансабының басында Чикаго, Филадельфия, Атланта театрларында ойнаған. Орта білімін Crone Middle School мектебінде алған. Кейін, жетінші сынып басында Лос-Анджелес, Калифорнияға көшіп кеткен. Киноға түсіп жүрген кезде пайда болатын бос уақытты білімге арнаған. Жоғарғы мектепті 13 жасында бітіріп, 15 жасында көмекші деңгейін алды. Глендейль Колледжінде оқып жүрген кезде үздік оқушылар қатарында болып, екі ғалымдық деңгейді алып шықты. Кей UCLA-ға түскен ең жас студент болып, оны кәмлет жасқа толмай аяқтады. Панабэйкер отбасы көшіп отырған, сондықтан Кейдің өмірі Чикаго, Филадельфия және Атланта қалаларында өткен. Сол кезден бастап саяхатты ұнатады. Дереккөздер Сыртқы сілтемелер * *
Африкалық гиднора

Африкалық гиднора – Гиднора тұқымдасының биологиялық түрі. Африкалық гиднора - әлемнің қайталанбас өсімдіктерінің бірі. Аталған гүл өте сирек кездеседі. Пішіні саңырауқұлаққа ұқсас келеді. Жалпы өсімдіктің гүлі ашылғанша саңырауқұлақ деп атау дәстүрге айналып кеткен. «Гиндор» – грек тілінен аударғанда «саңырауқұлақ» деген мағынаны білдіреді. Гүлдің көлемі – 10-15 сантиметрді құрайды. Дереккөздер
Раффлезия

Раффлезия — Раффлезия тұқымдасының таңғажайып гүлі тоғышар өсімдіктер тегі. Ерекше әрі сирек кездесетін бұл өсімдік Малакка түбегінде, Суматра, Ява, Калимантан, Филиппин аралдарында өседі. Текте 30 биологиялық түр бар, олардың бәрі - паразит-өсімдіктер. Биологиялық сипаттамасы Гүлдің ерекшелігі – оның көлемі 60 сантиметрден 1 метрге дейін жетеді. Гүлдің атауы - өсімдікті ең алғашқы ашқан Т.С. Раффлзің және атақты натуралист Д. Арнольдтің құрметіне берілген. Олар алғаш рет өсімдікті Суматра аралының оңтүстік-батысынан тауып, дәл сол жерде оған өсімдіктер әлемінің «ұлы кереметі» деп баға береді. Дереккөздер
Вивека Полин

Вивека Биргитта Полин-Феррелл (; 24 сәуір 1969, Ашим, Гётеборг-Бохус, Швеция) – швед актрисасы, кинопродюсер, әнші. Өмірбаяны Вивека Биргитта Полин 1969 жылы 24 сәуірде Ашим қаласында дүниеге келген. Ол 1991 жылы «Pomona» колледжін бітірген. 2000 жылдың 12 тамызында Вивека Уилл Феррелл атты актердің әйелі атанады. Олар 5 жыл шамасында кездескен. Екеуінің Магнус Полин Феррелл (2004), Мэттиас Полин Феррелл (2006) және Аксель Полин Феррелл (2010) атты ұлдары бар. Карьерасы Вивека карьерасын 1997 жылы бастап, «Money Talks» фильмінде түседі. 1998 жылы Полин тағы екі рөлді ойнап, 2006 жылы «Nail Polish» фильмінің продюсері болады. Қазір АҚШ-та тұрады. Дереккөздер Сыртқы сілтемелер *
Базархан Әбуұлы Қосбасаров

Базархан Әбуұлы Қосбасаров — қылқобызшы, ұстаз. 1950 жылы Алматы облысы, Жамбыл ауданының Таран совхозында туған. 1968 жылы Алматы Мемлекеттік консерваториясы ұлт аспаптар кафедрасының сол жылы ашылған қылқобыз бөлімінің дайындық курсына оқуға түсіп, 1975 жылы аталған оқу орнын бітірген. Оның алғашқы ұстаздары: Қазақ КСР-нің өнеріне еңбек сіңірген әртісі Жаппас Қасымбекұлы Қаламбаев, Дәулет Мықтыбаев, қазақ өнерін зерттеушісі Болат Шамғалиұлы Сарыбаев. Базархан Қосбасаров осы ұстаздардың істерін әрі қарай жалғастырып, консерваторияда қылқобыз класынан сабақ береді. Қобыз өнерін кейінгі ұрпатарға насихаттаушыларының бірі. Қазіргі кезде Қазақ ұлттық консерваториясының қобыз кафедрасының меңгерушісі, доцент, профессор. Дереккөздер
Мэрилин Мэнсон

Брайан Хью Уорнер , көпшілікке Мэрилин Мэнсон атымен танымал (; 5 қаңтар 1969, Огайо штаты, Кантон қаласы, АҚШ) — әнші, жазушы, суретші, журналист, актер, Мэрилин Мэнсон (топ) тобын құрған адам. Оның Мэрилин Мэнсон аты екі 60-шы жылдардың басты адамдарының аттарынан құралған. Дəлірек айтсақ, әйгілі актриса Мэрилин Монро жəне бірнеше адам өлтірген - Чарльз Мэнсон. Өмірбаян Брайан Хью Уорнер неміс Хью Уорнер жəне Барбара Уорнер отбасысында жалғыз бала болды. Брайан Флоридадағы мектебін бітірген соң, ол өзіне музыкалық журналда жұмыс тапты. 1989 жылы Брайан жəне гитарист Скот Путески өзінің рок-группасын құрайды. Бұл рок-группа өзінің тындармандарын əрдайым таңғалдырады: концерт кезінде сахнадан құлайтын бутербродтар, оттың қолданылуы, отшашу жəне өлең сөздерімен де. 1998 жылы Мэнсон Роуз Макгоуэнді кездестіреді, олар құдаласады, бірақ отбасы құра алмады. 2005 жылы 28 қарашада Мэрилин Мэнсон жəне Дита фон Тиз үйленеді, бірақ бір жыл өткен соң, олар ажырасады. Сыртқы сілтемелер * [http://marilynmanson.com Ресми сайты] * * *
Мұң-шер әндері

Мұң-шер әндері — "Жоқтау", "Жылау", "Дауыс" деп түрліше аталғандарымен, бұлар адамның қазасына байланысты келетін азалы рәсімдер. Қазақ дәстүрі бойынша өлген адамның артында қалған ұбайы, қызы, қарындасы, келіні, т.б ең жақын туыстарының әйелдері оның жылы толып, асы берілгенше қара жамылып үш мезгіл таңертең, түсте, кеште жоқтау айтады. Ән 7-8 буынды өлең шумағында құрылып, формасы жағынан жоқтаудың музыкалық-интонациялық әуе-сазы сыңсу, естірту, көңіл айту, т.б ғұрыптық ән-әуендердің стиль ерекшеліктеріне қарай сабақтасады. Дереккөздер Тағы қараңыз * Жоқтау * Жоқтау ән * Өксу, өксіп жылау
Айнтрахт (футбол клубы, Брауншвейг)

«Айнтрахт» Брауншвейг (нем. Braunschweiger Turn- und Sportverein Eintracht von 1895 (BTSV)) - Германия футбол клубы. 1895 жылы 15 желтоқсанда негізі салынды. 1963 және 1985 жылдар арасында бірінші Бундеслигада ойнаған. 1967 жылы Германия чемпионы атанды. Тарихы қаласында Ювентус клубына қарсы 1967–68 жылғы Еуропалық кубоктың ширек финалынан сурет.]] Айнтрахт Брауншвейг клубы 1895 жылы футбол және крикет клубы ретінде FuCC Eintracht 1895 атауымен құрылған. 1906 жылы атауы FC Eintracht von 1895 болып өзгертілді, ал 1920 жылы SV Eintracht деп аталды. Клубтың тарихы бай және ол Солтүстік Германиядағы жанкүйерлердің сүйікті командаларының біріне тез айналды. 1900 жылы Айнтрахт Брауншвейг Германия футбол қауымдастығының (DFB) құрылтай мүшелерінің бірі болды. 1942–43 маусымында Айнтрахт Брауншвейг ұлттық чемпионаттың плей-офф кезеңіне басты фавориттердің бірі ретінде шықты. Бапкер Георг «Шорш» Кнёпфле басқарған команда жаңа құрылған «Гаулига Зюдханновер-Брауншвейг» лигасында 18 ойынның 17-сінде жеңіске жетіп, біреуінде тең ойнап, 146 гол соғып, чемпион атанды. Бірінші кезеңде Виктория Гамбург клубын 5:1 есебімен айқын жеңгеннен кейін, жеребе оларға чемпионаттың тағы бір фавориті — Хельмут Шён баптаған Дрезднер клубын шығарды. Дрезден қаласында өткен ойында Дрезднер 4:0 есебімен жеңіп, маусымды жеңіліссіз өткізіп, Германия чемпионы атанды. Тарихында 4 рет еврокубоктарда бақ сынасқан. 1967/68 жылғы маусымда "Айнтрахт" Чемпиондар кубогында 1/4 финалына дейін жетіп, "Ювентус" футбол клубынан жеңіліс тапты. 1977/78 жылғы маусымда "Айнтрахт" УЕФА Кубогының бірінші раундынан "Динамо Киев" футбол клубын ығыстырып жібереді. Бірақ үшінші раундта болашақта УЕФА Кубогының чемпионы атанған голландиялық "ПСВ" футбол клубынан жеңіліс табады. 1993 пен 2011 жылдар арасында клуб 18 маусымның 15-ін Германияның үшінші лигасында өткізіп, тек үшеуін ғана екінші лигада өткізген. Стадион ]] Айнтрахт Брауншвейг клубы өз ойындарын 1923 жылы салынған Брауншвейг қаласындағы Айнтрахт стадионында өткізеді. Қазіргі уақытта стадион шамамен 25 000 адамды қабылдай алады, ал 1960-жылдары мұнда 38 000 көрерменге дейін жиналған. Айнтрахт стадионы салынғанға дейін клуб өз алаңындағы ойындарын 3 000 адамдық «Хельмштедтер штрассе» спорт алаңында өткізген . Жетістіктері * ГФР чемпионы : 1966/67 * Интертото кубогы (7): 1968, 1970, 1971, 1972, 1975, 1978, 1979. Белгілі ойыншылар *Пауль Брайтнер * Хорст Вольтер * Рональд Ворм * Деннис Крюппке *Игорь Беланов * Серж Бранко * Александр Голбан * Виктор Пасулько * Сергей Фокин Дереккөздер
Энтони Хопкинс

Сэр Филип Энтони Хопкинс (; 31 желтоқсан 1937) – британдық және америкалық актер, режиссер, композитор. «The Silence of the Lambs», «Ганнибал» және «Қызыл айдахар» фильмдеріндегі Ганнибал Лектердің рөлімен танымал атанған. «The Lion in Winter», «Magic», «The Elephant Man», «Bram Stoker`s Dracula», «The Remains of the Day», «Shadowlands», «Legends of the Fall», «Никсон», «Амистад», «Зорро маскасы», «Meet Joe Black», «The World’s Fastest Indian» және тағы басқа фильмдерінің арқасында танымал атанған. 2000 жылдан бастап АҚШ-та тұрады. «Оскар сыйлығы», «Эмми» және BAFTA жүлдесінің номинанты атанған. Өмірбаяны Энтони Хопкинс Ұлыбританияда Уэльстың Порт-Толбот қалашығында туған. Оның әкесі Ричард Артур Хопкинс, наубайшы болды. Анасы – Мюриэл Энн. 1949 жылы Понтипулдегі Jones' West Monmouth Boys' School мектебінде оқып, кейін Cowbridge Grammar School мектебіне көшеді. 1959 жылдан бастап Лондондағы драма өнерінің хандық академиясында оқуын жалғастырады. Мансабы 1968 жылы «The Lion in Winter» фильмінде түсіп танымал атанған Хопкинс Ричардтың рөлін ойнайды. 70-80 жылдары телефильмдерде түсіп, 1972 жылы «War and Peace» фильмінде рөлге ие болады. Кейін актер көптеген жетістіктерге жетіп, фильмдерден көрінеді. Жеке өмірі Хопкинс үш рет үйленген болатын. Бірінші әйелі, Петронелла Баркерден (1967—1972) Эбигейл атты қызы бар (1968). Екінші әйелі - Дженнифер Линтон (1973—2002). Қазір колумбиялық Стелла Арройявамен некеде. Дереккөздер Сыртқы сілтемелер * * [http://www.anthonyhopkinsmovies.com/ Сэр Энтони Хопкинс - ресми сайты]